kardosdrur/scandi-wiki huggingface dataset:
Syldsten

Syldsten er betegnelse for et bygningsfundament af kampesten eller anden form for natursten uden bindemiddel, hvorpå bindingsværksbygningers fodrem blev lagt og stolper sat. Syldsten skulle forhindre bindingsværkstræet i at rådne.

Syldsten kendes bl.a. fra ældre bygningsanlæg, bl.a. fra bindingsværkbyggeri samt fra middelalderens borganlæg, hvorfra der findes rester på de mange voldsteder, der findes spredt ud over landet.

Betegnelsen syldsten anvendes også som betegnelse for natursten i nutidigt byggeri, bl.a. anvendt som hel eller delvis beklædning af vægge.

Ordet syldsten er afledt af det oldnordisk ord syld, der betyder fundament, og som udover et stenfundament også omfatter fundamenter, som udelukkende består af trærammer.

Litteratur 
Grith Lerche: Bøndergårde i Danmark 1789-90. Byggeskik på Landboreformernes tid (Landbohistorisk Selskab 1987), s.220

Eksterne henvisninger 
Ordbog over det danske sprog (ODS) opslag: Syld-sten

Noter 

Bygningssten
Schwarzenbach am Wald

Schwarzenbach am Wald (eller Schwarzenbach a.Wald) er en by i Landkreis Hof i den nordøstlige del af den bayerske regierungsbezirk Oberfranken i det sydlige Tyskland.

Geografi 
Schwarzenbach am Wald ligger ved foden af Döbraberg i Naturpark Frankenwald.

Inddeling 
Kommunen har ud over Schwarzenbach am Wald disse landsbyer og bebyggelser:

Frankenwald
Schwarzenbach an der Saale

Schwarzenbach an der Saale (eller Schwarzenbach a.d.Saale) er en by i Landkreis Hof i den nordøstlige del af den bayerske regierungsbezirk Oberfranken i det sydlige Tyskland, og ligger som navnet siger ved floden Saale.

Geografi 
I kommunen ligger ud over Schwarzenbach a.d. Saale med 5.546 indbyggere, disse landsbyer og bebyggelser (tallene i parrentes er indbyggertal) :
Selbitz (Oberfranken)

Selbitz er en by i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den ligger i Frankenwald ved floden Selbitz omkring 14 kilometer vest for byen Hof.

Geografi 
I kommunen ligger ud over byen Selbitz med 3416 indbyggere, disse landsbyer og bebyggelser:

Indbyggertal pr. januar 2007

Frankenwald
Krik

Krik ladeplads ligger ved Krik Vig i Limfjordens vestlige ende i Vestervig Sogn, Refs Herred, indtil kommunalreformen i 1970 i Thisted amt, 1970-2006 Sydthy kommune, Viborg amt. Fra 2007 i Thisted Kommune. 

Ladepladsen havde ingen havn, men en 220 m lang bro, ved hvis yderende dybden var 2,5 m, og herfra førte en afmærket rende gennem det grunde farvand. Krik havde 1921 44 gårde og huse med 201 indbyggere. Der fandtes lodseri, toldklarering, statstelefon og brevsamlingssted, desuden kro, gæstgiveri, købmandshandel, bageri og pakhuse.

Befolkningsudvikling 

Udviklingen af antallet af ejendomme og indbyggere i Krik Ladeplads (og Oksenbøl by) fremgår af vedstående oversigt:

Litteratur 

Danmarks Statistik: "Folkemængden 1. Februar 1880 i Kjøbstæderne og Landsognene i Kongeriget Danmark efter Tællingen den 1ste Februar 1880", Kjøbenhavn 1882,
Danmarks Statistik: "Folkemængden 1. Februar 1890 i Kongeriget Danmark for Kjøbstæderne og Landsognene; Overøvrighedskredsene, Stifterne, Landsdelene; Tællingen den 1. Februar 1890", Kjøbenhavn 1892,
Danmarks Statistik: Statistiske Meddelelser 4 række, 21 bind, 1 hæfte ("Folkemængden 1. Februar 1906 i Kongeriget Danmark efter de vigtigste administrative Inddelinger"), København 1906,
Danmarks Statistik: Statistiske Meddelelser 4 række, 51 bind, 1 hæfte ("Folkemængden 1. Februar 1911 i Kongeriget Danmark efter de vigtigste administrative Inddelinger"), København 1911, 
Danmarks Statistik: Statistiske Meddelelser 4 række, 51 bind, 1 hæfte ("Folkemængden 1. Februar 1916 i Kongeriget Danmark efter de vigtigste administrative Inddelinger"), København 1916, 
J.P.Trap: Statistisk-topographisk Beskrivelse af Kongeriget Danmark; Speciel Deel, Andet Bind; Kjøbenhavn 1859

Eksterne henvisninger 

Salmonsens Konversationsleksikon, 2. udgave, bind XIV, s. 669; opslag: Krik

Noter

Se også 
 Ladeplads

Ladepladser i Danmark
Lokaliteter i Thisted Kommune
Personer fra Narnia-fortællingerne

Dette er en liste over personer der optræder i Narnia-fortællingerne. En bogserie af C. S. Lewis.

A 
 Aravis Tarkheena: datteren af en Calormensk adel, der ønsker at gifte hen væk til en anden Calormensk adel. Hun flygter fra Calormen, gifter sig med Shasta (Cor) og bliver dronning af Ærkenland. (HD)
 Ardeeb Tisroc: tip, tip, tip oldefar til Aravis. (HD)
 Arsheesh: Shasta's "far" (HD)
 Aslan: "Den store løve" (Alle)

B 
 Bacchus: guden for vin og morskab (PC).  Navngivet efter den Romerske gud for vin
 Bar, Lord: Adel i Ærkenland (HD)
 Bæver Hr.: Den første Narniar der møder alle fire Pevensie børn. Ham og hans kone fortæller børnene om Narnia, før de leder dem til Aslan. I Disney filmen lægger Ray Winstone stemme til figuren.  (Lhg)
 Bæver, Fru: (Sammen med sin mand, Hr. Bæver) fortæller hun om Narnia til de fire Pevensie børn. I Disney filmen lagde den engelske komiker Dawn French stemme til figuren. (Lhg)
 Bern: en af de syv venner af kong Caspians far. (MR)
 Breehy-hinny-brinny-hoohy-hah (Bree forkortet) Hest, flygtede fra fangeskab i Calormen og følger Shasta (HD)
 Brummebjørnen (PC)

C 
 Caspian IX: Fadder til Caspian d. 10. (PC)
 Caspian X: eller Prins Caspian, kronet konge af Narnia med hjælp fra Aslan og Pevensie børnene. Derefter rejser han til verdens ende i sit skib, Morgenvanderen. Far til Prins Rilian. (PC,MR,SS)
 Cor: Konge af Ærkenland efter Lune, gik under navnet Shasta og giftede sig med Aravis. HD 
 Corin : er den yngste tvillingebror til Cor (Shasta), søn af Kong Lune. (HD)
 Cornelius: Halv-dværg, halv-menneske, proffesor for Prins Caspian. (PC)

D 

 Datter af Ramandu: Gifter sig med Prins Caspian, dræbt af en grøn slange. (MR), (SS)

E

F 
 Fader Jul: bringer gaver, julemanden. (Lhg)
 Fader tid: Gigant, vågner ved verdens undergang. (SS), (DSS)
 Fenris Ulven: 
 Frank I: Først Konge af Narnia, tidligere carétkører i London. (TN)

Personer i Narnia-universet
Mikkel Lodahl

Mikkel Lodahl (f. 1984) er en dansk ekspert i spiludvikling. Daglig leder af Institut for Dansk Spiludvikling , underviser på Dania Games, Erhvervsakademi Danias spilafdeling i Grenaa, og rådgiver i EU-kommissionens Horizon 2020 forskningsprogram om computerspil. Uddannet kandidat i idéhistorie og religionsvidenskab fra Aarhus Universitet.

Mikkel Lodahl er også digter og sangskriver. I 2004 dannede han folk/rockbandet Svendsen & Lodahl med Henrik Engelbrecht Svendsen, hvori han i dag er fast sangskriver mm. Debuterede i Hvedekorn i 2005, og har siden udgivet digte og artikler i bl.a. Dagbladet Information, M gasin, 12 linjer, Slagmark og Semikolon. I 2008 dannede han sammen med Johannes Bech Dalsgaard og Maria Dønvang digtergruppen Hybris avler Nemesis.

Kilder og henvisninger 

 Mikkel Lodahl i Hvedekorn 01 2005 
 Svendsen & Lodahl på BandBase.dk 

Digtere fra Danmark
Dansksprogede forfattere fra Danmark
Progeria

Progeria, også kendt som Hutchinson-Gilfords syndrom er en genetisk børnesygdom, der gør at de ramtes kroppe ældes otte gange hurtigere end normalt. Men patienten udviser normal mental udvikling. Et barn født med progeria stopper normalt med at vokse i 16 - 18 måneders alderen og udvikler hurtig tegn på aldring, herunder hårtab, tynd hud, knogleskørhed og åreforkalkning.

En patient med progeria bliver gennemsnitligt 13 år og sjældent ældre end 16 år. Sygdommen kan hverken helbredes eller forebygges, og rammer kun ca. 1 ud af 4 millioner børn. I øjeblikket ca. 100 beskrevet på verdensplan.

Sygdommen blev opdaget i 1886 af den britiske patolog Jonathan Hutchinson (1828 - 1913). Hutchinson fandt sygdommen hos en 6-årig dreng. I 1896 kunne Hastings Gilford konstatere at det var en selvstændig sygdom efter at have fulgt op på Hutchinsons forskning og studeret en anden patient med lignende symptomer. Gilford navngav sygdommen progeria.

Progeria er ikke arvelig og viser sig først, når barnet er 18 - 24 måneder gammel. Efterhånden som sygdommen accelererer, rammes de af typiske alderstegn som hårtab, leddegigt og knogleskørhed. En hormonbehandling kan forlænge barnets liv. Dødsårsagen er ofte hjertestop eller en blodprop i hjertet (akut myokardieinfarkt).

Den eneste i Danmark med sygdommen er Jesper Sørensen (født d. 30. oktober 1997), der bor i Nordjylland, og er blandt de tre ældste personer, som lider af progeria i hele verden.

Forskere har opnået positive resultater med et lægemiddel kaldet lonafarnib.Det kliniske studie er netop offentliggjort i tidsskriftet PNAS. Brugen af det nye lægemiddel kan forsinke aldringsprocessn.
 
I 2003 opdagede man et defekt gen, LMNA, der er ansvarlig for udviklingen af aldringsprocesserne hos progeriapatienter. Når genet er defekt, danner det et afvigende protein, der binder molekylet farnesyl, således at dannelsen af cellekernemembraner forhindres – en binding, som forstyrrer cellens vækst og som typisk indtræffer under normal aldring af celler.
 
Farnesyl transferase hæmmere (FTI) anses derfor som gode medikamenter mod progeria, og forskerne har i dette studie testet effekten af lægemidlet lonafarnib.
 
25 progeriapatienter fik Lonafarnib i minimum to år og resultatet viste, at tre ud af fire patienter oplevede vægtøgning eller stabil vægt. Alle patienterne oplevede forbedringer af mindst én af studiets endemål. Resultaterne antyder dermed, at lonafarnib sandsynligvis kan bremse udviklingen af åreforkalkninger og knoglestrukturer.

Henvisninger 

Medfødte misdannelser, deformiteter og kromosomafvigelser
Kinesiske Østjernbane

Den Kinesiske Østjernbane (, КВЖД, , fra august 1945 kaldt Den kinesiske Changchun-jernbane, og fra 1953 Harbin-jernbane) er en jernbanelinje i det nordøstlige Kina.

Jernbanen blev bygget mellem 1897 og 1903 som den sydlige gren af Den transsibiriske jernbane, og forbandt de russiske byer Tsjita til Vladivostok og Port Arthur. Jernbanen gik gennem Manchuriets territorium, men var russisk ejendom. Jernbaneselskabet havde hovedkontor i Harbin.

Den 14. februar 1950 blev der underskrevet en aftale om venskab og gensidig bistand mellem Sovjetunionen og Folkerepublikken Kina i Moskva, der blandt andet indebar at ejerskabet til jernbanen blev overført til kineserne. Overførslen blev gennemført i 1952.

Litteratur 
 Sören Urbansky: Kolonialer Wettstreit. Russland, China, Japan und die Ostchinesische Eisenbahn. Campus Verlag, 2008.

Eksterne henvisninger 
 worldstatesmen.org: China, Foreign Concessions and Colonies: «Chinese Eastern Railroad Zone» (engelsk)
 transsib.ru: «Chinese Eastern line. History of construction and operation»  (engelsk)
 «Die Aufteilung Chinas unter die imperialistischen Mächte»  (tysk)

Jernbanestrækninger i Kina
Jernbanestrækninger i Rusland
Pilsens Samlingsparti

Pilsens Samlingsparti (PsP) er et norsk politisk parti i Vest-Agder, der ledes af  Terje Larssen. Partiets valgprogram består af ti punkter, som alle er relateret til øl, pilsner eller bryggerier. Blandt hovedpunkterne er lavere alkoholafgifter og øgede toldkvoter, gøre det lettere at få alkoholbevilling og udvidede udskænkningstider, kulturstøtte til bryggeriene og hindring af ølmonopol. Partiet stillede for første gang til valg i 2005, og fik 65 stemmer, eller 0,07 % af stemmerne i Vest-Agder (0,0025% på landsbasis)

Politiske partier i Norge
Elsker, elsker ikke (leg)

Elsker, elsker ikke er en leg ofte leget af personer, der er i tvivl om noget.  

I legen indgår en blomst (af hvilken som helst art) og én person. Hvis personen er i tvivl om han elsker eller ikke elsker en anden person eller et dyr, så trækker personen ét kronblad af af gangen, mens personen skiftevis siger "Elsker" og "Elsker ikke" for hvert blad. Det udtryk blomsten ender på, afgør personens endelig valg. 

Legen kan selvfølgelig også bruges til andet, f.eks. om man skal købe en bestemt ting eller ej, om man skal gå i skole eller pjække osv.

Spil og lege
Pui Ling Lau

Pui Ling Lau (født 10. august 1968 i Hong Kong) er en dansk jurist, erhvervskvinde og tidligere embedsmand.

Karriere 
Pui Ling Lau er cand.jur. fra Københavns Universitet fra 1992. Efter endt uddannelse blev hun ansat som fuldmægtig i Justitsministeriet og senere Udenrigsministeriet.  Udsendt som 1. ambassadesekretær ved Den Kgl. Danske ambassade i Stockholm i årene 1995-1998. I 1998 blev hun udlånt til Statsministeriet, hvor hun var ministersekretær for Poul Nyrup Rasmussen (S) og fra 2001 ministersekretariatschef. Som ikke-politisk embedsmand ved regeringsskiftet i 2001 fortsatte Pui Ling Lau som chef for ministersekretariatet for Anders Fogh Rasmussen (V), hvor hun bl.a. medvirkede under Danmarks EU-formandskab i andet halvår af 2002. 

I 2003 vendte Pui Ling Lau tilbage til diplomatiet som kontorchef  i Udenrigsministeriets juridiske tjeneste. Hun blev i foråret 2004  udlånt til Hofmarskallatet, Kongehuset, hvor hun var leder af bryllupssekretariatet, der blev oprettet i forbindelse med Kronprins Frederik og Kronprinsesse Marys bryllup. Efter brylluppet i maj fortsatte Pui Ling Lau som H.M. Dronningens sekretariatschef i Kongehuset. Pui Ling Lau fortsatte herefter i dansk erhvervsliv og var hhv. Senior Vice President, direktør for public affairs og kommunikation i Københavns Lufthavne A/S (2007-2009) og direktør i Lindø Offshore Renewables Center (2010) med iværksættelse og opstart af virksomheden. I 2010 blev Pui Ling Lau udnævnt til Ambassadør for Handelspolitik og Global Public Affairs i Udenrigsministeriet og senere chef for hhv. Kontoret for Nordeuropa og USA/Canada/Arktis i Udenrigsministeriet. Pui Ling Lau tiltrådte i 2014 som Chief Operating Officer (COO) i Realdania ledelse med ansvar for Foreningsstrategien, Realdanias 175.000 medlemmer og medlemsaktiviteter, medlemsdemokrati, Governance samt Kommunikation.

Tillidshverv 
Pui Ling Lau blev 2007 Ridder af 1. grad af Dannebrog og er også dekoreret med Nordstjerneordenen, Sverige samt Finlands Lejonsorden.

Pui Ling Lau er næstformand i bestyrelsen for Lone Dybkjær Fonden, medlem af bestyrelsen i Videnscenter Bolius, Dansk Jurist og Økonom Forbund (DJØF) og Det Sociale Netværk, Headspace Danmark, medlem af repræsentantskabet Akademikerne

Pui Ling Lau er gift og har to børn.

Kilder 
 "Blå bog for Pui Ling Lau" , Dagbladet Børsen, 14. maj 2010.
 "Statskvinde i nye klæ'r" , Magasinet Lederne, 1 (januar 2008).

Personer fra Hongkong
Diplomater fra Danmark
Jurister fra Danmark
Kontorchefer fra Danmark
Danskere i 1900-tallet
Danskere i 2000-tallet
Riddere af 1. grad af Dannebrog
Modtagere af Nordstjerneordenen
Erhvervskvinder
Realdania
Hofembedsmænd fra Danmark
Europæiske Økonomiske Fællesskab

Det Europæiske Økonomiske Fællesskab (EØF) var en international organisation oprettet ved Rom-traktaten i 1957 for at skabe økonomisk integration mellem Belgien, Frankrig, Tyskland, Italien, Luxembourg og Holland.

Derefter voksede det til at indbefatte seks andre lande, og fra Fusionstraktaten i 1967 styrede dets institutioner også Det Europæiske Kul- og Stålfællesskab (EKSF) og det Europæiske Atomenergifællesskab (Euratom) under betegnelsen Europæiske Fællesskaber. Da den Europæiske Union (EU) blev dannet i 1993, blev EØF omdannet til det Europæiske Fællesskab (EF), en af EU's tre søjler, hvor dennes institutioner blev videreført som EU's.

Se også

Den Europæiske Union
Den Europæiske Unions historie

Eksterne henvisninger 

 Traktaten om oprettelse af Det Europæiske Økonomiske Fællesskab  

Økonomiske Fællesskab
Etableret i 1957
Ophørt i 1993
Traktat om oprettelse af Det Europæiske Kul- og Stålfællesskab

Traktat om oprettelse af Det Europæiske Kul- og Stålfællesskab  (EKSF-traktaten), underskrevet den 18. april 1951 mellem Frankrig, Vesttyskland, Italien og Benelux, grundlagde det Europæiske Kul- og Stålfællesskab (EKSF), som senere blev del af Den Europæiske Union.

Traktaten trådte i kraft den 23. juli 1952 og udløb samme dato i 2002, præcis 50 år efter dens ikrafttræden.

Mange anså traktaten som en hjørnesten i arbejdet for at forene Europa i fred efter 2. verdenskrig. Nogle af de største fjender under 2. verdenskrig arbejdede nu sammen om produktionen af kul og stål, hvilket var centralt i krigsindustrien.

Tidslinje

Se også
 Den Europæiske Union
 Den Europæiske Unions historie
 Europæiske Økonomiske Fællesskab (EØF)
 Europæiske Atomenergifællesskab (EURATOM)

Eksterne henvisinger 

 Traktat om oprettelse af Det Europæiske Kul- og Stålfællesskab
 EU's historie mellem 1945-1957

EU-traktater
Rover (forening)

Rover er en forening, som overvåger alle offentlig transportselskaber i Nederlandene. Foreningen taler for alle passagerer, der kører med tog, bus, metro, trolleybus eller sporvogn.

Rover stiller sig op mellem myndigheder, offentlige transportselskaber og kunderne.

Referencer 

Transport i Nederlandene
Foreninger fra Nederlandene
Rover (bilmærke)

Rover var et britisk bilmærke, oprindelig et selvstændigt selskab. 2000-2005 indgik Rover i MG Rover Group. Efter gruppens konkurs havde Rover haft skiftende ejere men ejes fra 2000-2005 af indiske Tata Motors.

Modeller 

 
Kongelige hofleverandører
Peder Hansen (guvernør)

Peder Hansen (født 27. november 1798 i Aalborg, død 1. september 1880 på Hvidøre) var en dansk guvernør i Trankebar og Dansk Vestindien.

Biografi 
Han studerede ved Latinskolen i Aalborg i 1817. Tog i 1822 teoretisk juridisk eksamen og i 1825 praktisk juridisk eksamen. Begyndte at arbejde hos Rentekammerets Danske Kancelli i 1824. Derefter rejste han til den danske koloni Trankebar i Indien, hvor han i 1826 blev fuldmægtig hos koloniledelsen og fra 1828 kongelig kasserer. I 1831 blev han kirkeværge og fattigforstander og fra 1833 anden regeringsråd, guvernementssekretær, overformynder og notarius publicus i Trankebar. I 1834 blev han første regeringsråd, justitiarius og skifteforvalter. I 1838 blev han chef for Frederiksnagore og blev i 1841 udnævnt til guvernør i Dansk Ostindien. I 1845 blev Dansk Ostindien solgt til Det britiske Ostindiske kompagni og Hansen blev dermed koloniens sidste danske guvernør.

Etter overleveringen af kolonien til englænderne rejste han på opgave for den danske regering til Kina hvor han oprettede flere danske konsulater. I 1846 vendte han tilbage til København og blev året efter afskediget som guvernør med venteløn. I 1848 blev han som regeringskommissær og midlertidig guvernør sendt til Dansk Vestindien i forbindelse med et slaveoprør i kolonien. Han blev i 1851 afløst af Hans Ditmar Frederik Feddersen.

I 1854 blev han valgt ind i Rigsdagens Folketing for Aalborg Amts anden valgkreds og repræsenterede denne til 1861.

Peder Hansen blev i 1843 udnævnt til Ridder af Dannebrog og fik i 1845 Kommandørkorset af samme orden. Han blev kammerassessor 1828, etatsråd 1837 og konferensråd 1851.

Han er begravet på Gentofte Kirkegård.

Eksterne kilder/henvisninger 
 Dansk biografisk Lexikon, side 39

Danskere i 1800-tallet
Personer fra Aalborg
Jurister fra Danmark
Dansk Vestindiens guvernører
Folketingsmedlemmer i 1850'erne
Folketingsmedlemmer i 1860'erne
Kommandører af 1. grad af Dannebrog
Personer i Dansk Biografisk Leksikon
Dansk Ostindiens guvernører
Konferensråder fra Danmark
Kammerassessorer fra Danmark
Rover

Rover har flere betydninger:

Biler og motorcykler 
 Rover (motorcykelproducent), en britisk cykel- og motorcykelproducent forinden firmaet begyndte at fremstille biler
 Rover Company (1885–1967), en britisk bilproducent og producent af motorer, der blev overtaget af Leyland Motor Corporation
 Rover (bilmærke) – et britisk bilmærke, benyttet i perioden 1904-2005 
 Freight Rover (1981–1986), en division i Letland, der fremstillede køretøjer til transport
 Land Rover Group (1981–1987), en division i Leyland
 Land Rover, et mærke anvendt for firhjulstrukne køretøjer fremstillet af den britiske producent Jaguar Land Rover
 Rover Group (1986–2000), en britisk bilproducent tidligere kendt som British Leyland
 MG Rover Group (2000–2005), en britisk bilproducent, tidligere The Rover Group
 Rover Light Armoured Car, en pansret mandskabsvogn fremstillet i Australien under 2. Verdenskrig

Andet 
 Rover (forening) – en forening som overvåger alle offentlig transportselskaber i Holland. 
 Rover (spejder) – I flere spejderkorps er "rover" betegnelse for en ældre spejder.
 Rover (ishockey) – en bestemt spiller på et ishockeyhold.
 Rover (eksperimentalfilm) – dansk eksperimentalfilm fra 1985 instrueret af Jens Christian Top
Sparneck

Sparneck er en købstad (markt) i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den er administrationsby for Verwaltungsgemeinschaft Sparneck.

Geografi 
Markt Sparneck ligger i 560 meters højde i Pfarrbachtal, hvor hovedparten af kommunens område ligger. Floden Saale løber i denne dal mod nord. Mod øst hæver det 877 meter høje Waldstein-Gebirgszug, hvor Saale har sit udspring. Bjerget danner en naturlig grænse til naboområdet Landkreis Wunsiedel.

Nabokommuner 
Sparneck grænser til købstaden Zell im Fichtelgebirge, byen Münchberg, købstaden Weißdorf, og byen Kirchenlamitz, som ligger i Landkreis Wunsiedel.

Inddeling 
Kommunen Sparneck består ud over byen Sparneck af landsbyerne Brandenstumpf, Einöden, Germersreuth, Grohenbühl, Immerseiben, Immershof, Reinersreuth, Rohrmühle, Saalmühle, Stockenroth og Ziegelhütte

Eksterne henvisninger
Marie Louise Wille

Marie Louise Wille (født 18. februar 1970 i Roskilde) er en dansk skuespiller og tidligere studievært.

Wille kommer fra en kreativ familie; hun er niece til Gunnar Wille, multikunstner, søster til Jens August Wille, instruktør og teaterdirektør ved Odense Teater og kusine til Mads Wille, skuespiller og teaterchef ved Husets Teater. Wille flyttede til Stockholm da hun var 21 og dyrkede semiprofessionelt teater. I 1997-1998 var hun vært og tilrettelægger på TV 2's ungdomsprogram Puls. Hun blev uddannet fra Statens Teaterskole i 2002. Hun har haft flere roller ved Det Kongelige Teater og Betty Nansen Teatret, ligesom hun har medvirket i Erasmus Montanus og Laser og pjalter på Aalborg Teater.

I 2005 fik hun en Reumert for Bedste Birolle i Frk. Julie på Kaleidoskop.

Hun er gift med skuespilleren Thomas Bang (2009 i Las Vegas).

Udvalgt filmografi

Film

Tv-serier

Eksterne links 
 

Skuespillere fra Danmark
Personer fra Roskilde
Ansatte ved TV 2
Reumertprisen for årets kvindelige birolle
Madsen og Co.

Madsen og co. er en dansk komedieserie, der blev produceret af DR TV-Drama fra 1996 til 2000. Serien består af 32 afsnit og har Birgitte Raaberg og Peter Schrøder i hovedrollerne som ægteparret Susanne og Mogens Madsen. Øvrige medvirkende er Maria Birkkjær og Rasmus Ogstrup Rasmussen, der spiller Susanne og Mogens' børn, Line og Max. Naboen Kisser (Susanne Heinrich) har også en fremtrædende rolle i serien.

De første 22 afsnit af serien er oversatte og bearbejdede versioner af den svenske serie , mens de sidste 10 er skrevet af John Stefan Olsen og Lars le Dous. Piv Bernth har instrueret alle afsnit på nær afsnit 29 og 32, der er instrueret af Ina-Miriam Rosenbaum.

Afsnit

Øvrige medvirkende 
 Bilforhandleren spilles af Kristian Halken
 Dagmar, Susannes mor spilles af Birgit Sadolin
 Ejnar, Susannes far spilles af Henning Moritzen og Holger Juul Hansen
 Pedersen, Mogens' kollega spilles af Claus Bue og Finn Nielsen 
 Camilla, Susannes kollega spilles af Ellen Hillingsø
 Claus, Susannes kollega spilles af Kristian Boland
 Josefine, journalist spilles af Birgitte Simonsen
 Mik, Fotograf spilles af Claus Gerving
 Markus, Lines kæreste spiles af Robert Hansen
 Mette, Mogens' praktikant spilles af Trine Dyrholm
 Skolepsykologen spilles af Lene Vasegaard
 Politibetjenten spilles af Peter Gantzler
 Onkel Hans spilles af Christoffer Bro
 Naboen Jørgen spilles af Peter Gilsfort
 Martin spilles af Mads Knarreborg
 Henrik spilles af Claes Bang
 Politibetjenten spilles af John Lambreth
 Borgmesteren spilles af Waage Sandø
 Håndværkeren spilles af Mogens Rex
 Ejendomsmægleren spilles af Christian Mosbæk
 Huskøberen spilles a Linda Elvira Kristensen 
 Huskøberen spilles af Karsten Jansfort
 Kræmmeren spilles af John Martinus
 Direktøren spilles af Stig Hoffmeyer
 Sekretæren spilles af Pauline Rehné
 Radioværten spilles af Michael Juul Sørensen
 Sygeplejersken spilles af Susanne A. Olsen

Eksterne henvisninger 
 Madsen og Co. på DR Bonanza
 Madsen og co.'s officielle hjemmeside hos DR Fiktion 
 

Komedieserier fra Danmark
Danske tv-serier fra 1990'erne
Søndagsserier på DR
Bonanza